Vorkuta

Ang Vorkuta (; , Vörkuta; salitang Nenets na nangangahulugang "ang kasaganaan ng mga oso", "kanto ng oso") ay isang lungsod na nagmimina ng karbon sa Republika ng Komi, Rusya. Matatagpuan ito sa hilaga ng Bilog ng Artiko, sa Ilog Usa sa lugar ng Pechora coal basin.

Pang-apat ang Vorkuta sa mga pinakamalaking lungsod sa hilaga ng Bilog ng Artiko at pinakasilangang bayan ito sa Europa.

Kasaysayan
Nakatuklas ang heólogong si Georgy Chernov ng mga lupang mapagkukunan ng karbong pang-industriya sa may Ilog Vorkuta noong 1930. Si Georgy ay anak ng isa pang heólogong Ruso na si Alexander Chernov, na pinaunlad ang pagpapausbong ng Pechora coal basin, na kinabibilangan ng mga lupa sa Vorkuta."История Воркуты" (retrieved August 3, 2004)"История Воркуты"(retrieved August 3, 2004) Sa pagkakatuklas na ito, nagsimula ang industriya ng pagmimina ng karbon sa Komi ASSR. Sa panahong iyon tanging mga katimugang bahagi ng mga lupang pinagkukunan ng karbon ang nakasama sa Komi ASSR. Ang hilagang bahagi, kasama ang Vorkuta, ay nakabilang sa Nagsasariling Okrug ng Nenets ng Arkhangelsk Oblast. Itinatag noong 1931 ang isang pamayanang heólogo sa bandang tabi ng lupang pinagkukunan ng karbon, at karamihan sa mga manggagawa ay mga bilanggo ng Kampong Ukhta-Pechora ng Gulag (Ухтпечлаг, Ukhpechlag)."Историческая справка. МО ГО "Воркута""  (retrieved August 3, 2004)

Kampo ng sapilitang paggawa

May kaugnayan ang pinagmulan ng lungsod sa Vorkutlag, isa sa mga mas-tanyag na mga kampo ng sapilitang paggawa sa sistemang Gulag, na itinatag noong 1932 kalakip ang pagsimula ng pagmimina. Ito ang pinakamalaki sa mga kampo ng Gulag sa Europeong Rusya at nagsilbing sentrong pampangasiwaan para sa maraming mga kampo at sub-kampo, kabilang ang Kotlas, Pechora, at Izhma. Naganap dito noong 1953 ang Himagsikan ng Vorkuta, isang pangunahing panghihimagsik ng mga preso sa kampo.

Noong 1941, ini-ugnay ang Vorkuta at ang sistema ng kampong paggawa na nakabatay sa paligid nito sa buong mundo sa pamamagitan ng isang daambakal (na gawa mismo ng mga bilanggo) papuntang Konosha, Kotlas, at mga kampo sa Inta. Iginawad sa Vorkuta ang katayuang panlungsod (town status) noong Nobyembre 26, 1943.

Kontemporaryong panahon
Naganap sa lungsod ang isa sa mga pinakamalalang sakuna sa minahan sa Rusya. Naganap ito noong Pebrero 28, 2016, nang sumiklab ang tumatagas na metanong gas na ikinamatay ng 32 katao, kabilang ang 26 na mga natabunang minero na nakulong sa loob ng mina dulot ng isa pang pagsabog tatlong araw na ang nakararaan na ikinasawi naman ng apat na minero.

Demograpiya

Ekonomiya
Pagsapit ng ika-21 dantaon maraming mga minahan ang nagsara dulot ng mga suliranin tulad ng tumataas na gastusin sa pagpapatakbo ng mga minahan. Sa isang punto noong kahulihan ng dekada-1980 at dekada-1990 may mga kilusang paggawa ng mga minero sa lugar na hindi nababayaran ng sahod para sa isang taon.

Pinaglilingkuran ang lungsod ng Paliparan ng Vorkuta.

Klima
May klimang subartiko ang Vorkuta kalakip ng maigsi ngunit malamig-lamig na tag-init at labis na maginaw at tuyong taglamig. Ang karaniwang temperatura sa Pebrero ay nasa , at sa Hulyo ito ay nasa .

Tumatagal ang polar day sa Vorkuta mula Mayo 30 hanggang Hulyo 14, habang tumatagal ang polar night mula Disyembre 17 hanggamg Disyembre 27.

Mga sanggunian
Talababa

Mga pinagkunan

Adapted from the article Vorkuta, from Wikinfo, licensed under the GNU Free Documentation License.

Mga kawing panlabas
Ang opisyal na websayt ng Vorkuta 
Vorkutlag-Vorkuta. Double remembrance to the Soviet history of the city. 
Vorkuta. History 
First webcam Vorkuta overlooking the main street of the city  
Contemporary photographs of Vorkuta
Contemporary photographs of the city on the webpage of the local mine rescue association
1996 photos of Vorkuta 
Links to photos of Vorkuta and Usinsk, 1998 
Rusko 2005 – Galerie: Vorkuta  
Historical photographs
Gulag report - Vorkuta 
Gulag settlement outside Vorkuta
Other photographs
Wooden crosses of the German prisoners of the Gulag
Vorkuta coal mines
Places and mines - Vorkuta 

Kategorya:Mga lungsod sa Republika ng Komi
Kategorya:Mga bayan at lungsod sa Rusya